Kynntu þér málið - það margborgar sig ! Afar fjölmennur jólafundur trúnaðarmanna Sameykis fjallaði á fundi sínum í dag um stöðuna í kjaramálum . Afar þungt hljóð var í fundarfólki enda hafa kjarasamningsviðræður skilað litlu þrátt fyrir að svo til allir kjarasamningar félagsins hafa nú verið lausir í níu mánuði og sumir hverjir næstum í heilt ár . Þolinmæði félagsmanna er fyrir löngu þrotin og sendi fundurinn því frá sér eftirfarandi ályktun : Trúnaðarmannafundur Sameykis krefst þess að viðsemjendur láti af þeim forkastanlega hægagangi sem kjarasamningsviðræður hafa verið í undanfarna mánuði . Allir kjarasamningarnar félagsins hafa verið lausir nú í níu mánuði og sumir þeirra í næstum því ár og búið er að eyða óhemju tíma í viðræður sem hafa skilað litlu sem engu . Kröfur okkar hafa verið skýrar frá upphafi og það er algjörlega á ábyrgð viðsemjenda hvernig komið er . Samninganefndir Sameykis hafa sýnt mikið langlundargeð langt umfram þol félagsmanna , en nú er nóg komið . Ef viðsemjendur ætla með þessum vinnubrögðum að hrekja okkur út í aðgerðir þá er það alveg að takast . Það skal vera þeim alveg ljóst að við óttumst ekki aðgerðir . Við munum sannarlega beita öllum ráðum til að þrýsta á kröfur okkar ef við sjáum ekki fram á að ljúka þessu fljótlega . Þá mætti Andri Snær sem gestur á fundinn og fjallaði um efni bókar sinnar T'iminn og vatnið og hrærði vel upp í fundarfólki með erindi sínu um loftslagsmálin . Afar áhugaverður og vekjandi fyrirlestur hjá Andra sem vakti þó nokkrar umræður . Í lok fundar söng Ágústa Eva svo nokkur hugljúf lög .